છેલ્લા બે દિવસથી ઠંડી વધુ પ્રમાણમાં પડતા વહેલી સવારે તેમજ સાંજના સુમારે માર્ગો પર લોકોની અવર જવરમાં નોંધપાત્ર ઘટાડો જોવા મળી રહ્યો છે અને ઠંડીને લઈ લોકો ઘરમાં જ રહેવાનું પસંદ કરી રહ્યા છે તો સાથે સાથે ઠંડીનું પ્રમાણ વધતા ગરમ વસ્ત્રોની ખરીદીમાં પણ લોકોનો ભારે ઘસારો જોવા મળી રહ્યો છે તો વાદળછાયું વાતાવરણ છવાતા ખેડૂતોનો જીવ પડીકે બંધાઈ જવા પામ્યો છે અને જો વાદળછાયું વાતાવરણ યથાવત રહે તો ઉભા પાકમાં રોગચાળો આવી જાય તેવી ભીંતી પણ ખેડૂતો સેવી રહ્યા છે.